google/wiki40b huggingface dataset:
Ramnulfidene

Ramnulfidene eller Huset Poitiers, var et fransk dynasti som hersket over fyrstedømmet Poitou og hertugdømmet Aquitaine fra 800-tallet og tilogmed 1100-tallet. Deres maktbase var Poitou. Tidlig på 900-tallet fikk de motstand om dominansen av nordlige Aquitaine og hertugtittelen til det fra Huset Auvergne. I 1032 arvet de hertugdømmet Gascogne og således forente det med Aquitaine. Ved slutten av 1000-tallet var de den dominerende makten i sørvestlige tredjedelen av Frankrike. Grunnleggeren av familien var Ranulf I av Aquitaine som ble greve i 835.
Ramnulfs sønn, Ramnulf II av Aquitaine, krevde tittelen konge av Aquitaine i 888, men tittelen overlevde ham ikke. Gjennom sin sønn utenfor ekteskap, Ebalus av Aquitaine, ble han likevel far til en rekke av hertuger av Aquitaine som kom til å herske sammenhengende fra 927 til 1204, fra Vilhelm III av Aquitaine til Eleanora av Aquitaines død i 1204 og som førte Ramnulfs arv først til kong Ludvig VII av Frankrike og deretter til kong Henrik II av England.
Flere døtre av denne familien oppnådde høy status. Adelheid eller Adelaide av Aquitaine giftet seg med Hugo Capet og var således den første dronningen av Frankrike i denne tiden av direkte capetiansere. Agnes av Poitou giftet seg med Henrik III av Det tysk-romerske rike, og styrte som regent for hennes sønn, den unge Henrik IV. Den meste glansfulle og kjente kvinnen var uten tvil Eleanora av Aquitaine som ved sitt ekteskap med den kommende engelske kongen meislet ut Angevin-riket som kom til å skape så mye splid og krig mellom Frankrike og England.
Ramnulfidene gjorde mye for å oppmuntre kunsten, litteraturen og kirken. Under Vilhelm V, Vilhelm IX og Vilhelm X, ble Aquitaine et senter for kustarter som poesi og sang på morsmålet, trubadur-tradisjonen, med Vilhelm IX, ble født og framelsket her, og idealet om høvisk kjærlighet ble dyrket.
Imelda (navn)

Etymologi

Imelda har opprinnelse i tyske Irmhild, som er dannet av ermen, «hel», og hild, «kamp». Erminhilt var en tidligere germansk form av navnet.
Marita Fossum

Forfatterskapet

Marita Fossums forfatterskap viser slektskap med Kjell Askildsens. Hennes bøker er ikke lange, og språket hennes gjør at hun omtales som «en kresen språkkunstner som rører ved dype lag av tilværelsens mysterier» (Fredrik Wandrup, Dagbladet). Askildsen, Albert Camus og Marguerite Duras er forfattere hun setter stor pris på, og Omgivelser av Kjell Askildsen er omtalt som hennes favorittbok. Som Askildsen bruker Fossum få litterære bilder i sine tekster. 
Tematikken i bøkene til Fossum er mørk. Likevel er det glimt av humor i hennes bøker, og hennes kjærlighetsfortelling er «sensuell uten dyneløfting» (Cathrine Krøger, Dagbladet). Hennes første bok, Verden utenfor, handler om den aids-syke Chis og Liza, hennes andre bok, Å drepe en drage, om frøken Hammer, som får vite at hennes narkomane sønn er funnet død, og som selv blir syk av påkjenningen og innlagt på en psykiatrisk institusjon. Forestill deg handler om Søs som nettopp har mistet sin mor. I Kjære gjetergutt, henne siste bok, strekker handlingen seg over noen dager rundt en midtsommer tidlig på 1970-tallet. Mille er åtte år, og vil helst være gutt. En morgen er hun vitne til at faren dreper hunden hennes. «Marita Fossum har en presisjon i språket sitt som mange forfattere bør misunne henne, der setningene slutter seg stramt og smidig om innholdet.» (Marie Aubert, Bergens Tidende)
Chennevières-sur-Marne

Historie

7. juli 1899 ble en del av arealet til Chennevières-sur-Marne skilt ut og slått sammen med en del av arealet til La Queue-en-Brie og en del av arealet til Villiers-sur-Marne for å danne kommunen Le Plessis-Trévise.
Plautia Urgulanilla

Plautia Urgulanilla (levde 1. århundre e.Kr.) var den første konen til den romerske keiseren Claudius. De giftet seg omkring år 9 e.Kr., da Claudius var 18 år gammel. Ifølge historikeren Svetons verk Livene til de Tolv Cæsarer, skilte Claudius seg fra henne i år 24 e.Kr. På grunn av utroskap med Plautia og hans mistanke om hennes delaktighet i mordet på hennes svigerinne Apronia.
Hennes far var Marcus Plautius Silvanus, en general som var konsul i året 2 f.Kr. Han hadde blitt beæret med en triumf.
Urgulanilla var oppkalt etter hennes bestemor, Urgulania, en nær venninne av keiserinne Livia Drusilla.
Hun fødte sønnen Claudius Drusus, hvis forlovelse med en datter av Sejanus ga utilfredsstilte forventninger hos Claudius. Claudius Drusus døde ung.
Urgulanilla fikk datteren Claudia fem måneder etter skilsmissen med Claudius. Ettersom Claudia var vidt kjent for å være den illegitime datteren av den frigjorte slaven Boter, avviste Claudius rbarnet og fikk henne lagt på dørstokken til Urgulanilla. Hennes adopterte nevø var Tiberius Plautius Silvanus Aelianus.
Urgulanilla var etrusker. En bror av Urgulanilla ble utnevnt til patrisier av Claudius. Den adopterte sønnen av en annen av hennes brødre ble konsul i år 45.
The Coffee Song

«The Coffee Song» (Noen ganger med undertittelen «They've Got an Awful Lot of Coffee in Brazil») er en amerikansk noveltysang med melodi av Dick Miles og tekst av Bob Hilliard.
Den ble først innspilt på plate av Frank Sinatra, som også gjeninnspilte den i 1961 til sin første utgivelse på Reprise Records, 'Ring-a-Ding-Ding!.
Sangen karikerer Brasils kaffeoverskudd, hevder blant annet at ingen andre drikker er tilgjengelig og at en politikerdatter ble bøtelagt for å ha nytt en drikk i tillegg til kaffe.
Den har blant annet blitt fremført av Rosemary Clooney, Sam Cooke, Mike Doughty, Louis Prima, Stan Ridgway og The Muppets. En jazzversjon av sangen med Bob Dorough fantes på Too Much Coffee Man, en CD-plate med musikk basert på den eponyme Shannon Wheeler-figuren. Den eksperimentelle rockgruppen Soul Coughing gjorde en coverversjon i 1990-årene.

Norsk versjon

Prima Vera har skrevet en norsk tekst. På norsk bærer den tittelen «De gamle guttene fra Brazil».
Elvefjorden

Elvefjorden er en fjordarm av Ytre Sundan på sørsiden av Saltfjorden i Bodø kommune i Nordland. Fjorden strekker seg 6 km østover til Børelva i bunnen av fjorden.
Fjorden har innløp mellom Straumsneset i vest og Vakkerhaugen i øst. Over her krysser fylkesvei 17 via Åselistraumen bru. Litt inn i fjorden går Gillesvågen inn til grenda med samme navn på nordsiden.
Deron Miller

Musikkhistorie

Det var en dag i 1994 at han traff sin fremtidige bandkamerat Jess Margera i en algebratime. De to fant raskt tonen. Deron var i ferd med å slutte i bandet sitt This End Up, og Jess fortalte Deron at han kunne spille trommer. Deron ble med hjem til Jess og de to spilte litt sammen. Først syntes Deron at Jess var lite dyktig som trommeslager og håpløs hva rytmer angikk. Men Deron ga Jess en sjanse til og senere startet det bandet Foreign Objects. Etter å ha gitt ut en EP med fem spor bestemte de seg for å starte et nytt, mer kommersielt band kalt oiL. Bandet var på vei til studio for å spille inn demo da de møtte Chad I. Ginsburg i GroundHog Studios i Bucks County i Pennsylvania. Etter å ha hørt en demo med Disengage the Simulator fra bandet ville Chad umiddelbart bli medlem. Han hadde på den tiden nettopp forlatt bandet Rudy + Blitz.
Deron har et sideprosjekt kalt World Under Blood, med hovedgitarist Luke Jaeger, trommeslager Tim Yeung og bassist Risha Eryavec.

Personlig liv

Deron har dukket opp sammen med CKY Crew i mange av Bam Margeras videoer, inkludert alle CKY filmene og Haggard. Miller giftet seg med Felissa Rose 17. oktober 2004. Miller og Rose lever for tiden i California med sine døtre, Bianca Rose Miller, født 8. juni 2005, og Lola Marue, født 4. mars 2007.
28. juni 2006 Etter å ha gått av scenen under et show i Vermont sa Deron Miller at han ville bruke juli måned på et rusavhengighetsprogram for å komme over stoffmisbruket han har slitt med. Annonseringen kom fire dager etter at han plutselig forlot scenen under en konsert i Burlington i Vermont. En stund etter hendelsen la Miller ut denne beskjeden på bandet nettside:
Prionota

Utbredelse

Slekten er utbredt i Sørøst-Asia inkludert Kina, fra India i vest til Java i øst.
Tåtten om Halldor Snorresson

Tåtten om Halldor Snorresson (norrønt Halldórs þáttr Snorrasonar) er en tått, en kort islendingesaga, fra 1200-tallet. Historien foregår i Norge, Island og Bysants 1048–1051 og handler om Halldor Snorrasson, som var sønn av Snorre Gode, og om Halldors reiser med og vennskapsforhold til kong Harald Hardråde.
Egentlig er det tale om to separate fortellinger, Halldórs þáttr Snorrasonar inn fyrri og Halldórs þáttr Snorrasonar inn síðari, som også omtales som Halldórs þáttr Snorrasonar I og …II. Den siste av dem har blitt beskrevet som «one of the finest examples of Icelandic narrative art».
Som ung dro Halldor til Bysants sammen med den blivende kong Harald, og opplevde ulike eventyr sammen med ham der. Etter at de vendte tilbake til Norge og Harald ble kronet, kjølnet forholdet mellom dem, både på grunn av Halldors stahet og Haralds ambisjoner. Halldor vendte hjem til Island, og levde et langt liv hjemme på Hjarðarholt.
Den første tåtten om Halldor er kjent fra Flateyjarbók, den andre fra Morkinskinna og Hrokkinskinna. Tåtten er oversatt til norsk som Tåtten om Halldor Snorrason i 2003, som en del av Den lengste soga om Olav Tryggvasson. Begge er oversatt til norsk som Den første tåtten om Halldor Snorresson og Den siste tåtten om Halldor Snorresson av Birgit Nyborg i fembindsverket Islendingesagaene, 2014.
Godegård

Godegård er et tettsted i Motala kommune i Östergötlands län i Östergötland i Sverige. I 2010 hadde tettstedet 200 innbyggere. Godegård ligger cirka tretti kilometer nord for Motala.
Dakshina Kannada (distrikt)

Demografi

Ved folketellingen i 2011 var det 2 083 625 innbyggere i distriktet, mot 1 897 730 i 2001. Den urbane befolkningen utgjør 47,60 % av befolkningen.
Barn i alderen 0 til 6 år utgjorde 10,09 % i 2011 mot 12,45 % i 2001. Antallet jenter i den alderen per tusen gutter er 946 i 2011 mot 952 i 2001.
Tverreggi

Adkomst

Denne turen anbefales folk med tidligere erfaringer fra toppturer. Normal adkomst er fra Mysubytta innenfor Sota Sæter. Stien begynner med skilt mot Sprongdalshytta. Etter noen hundre meter er det skilt mot Tverreggi.
Opportunistiske infeksjoner

Opportunistiske infeksjoner (fra engelsk; opportunity) er infeksjoner som oppstår ved mangel på tilstrekkelig immunrespons. Mangel på tilstrekkelig immunrespons kan ha mange årsaker, blant annet hiv-infeksjon og bruk av immunsupressive midler. Mange opportunistiske infeksjoner har høy dødelighet. Systemiske soppinfeksjoner slik som sepsis ('blodforgiftning') og soppinfeksjon i munn og hals ses nesten utenlukkende hos personer med svekket immunforsvar. Infeksjoner forårsaket av bakterier som er del av den normale micro flora, for eksempel gule stafylokokker som finnes naturlig på hudoverflaten, er også opportunistiske infeksjoner. Andre viktige patogener er bl.a bakteriene Clostridium difficile, salmonella spp. og streptokokker, i tillegg til soppene aspergillus og candida.
Dylleengvikler

Utseende

En middelsstor (vingespenn 15-19 millimeter) vikler med forholdsvis smale vinger. Forvingen er gulbrun, vanligvis lysere i den bakre delen. Ved ytterkanten er det et par korte, svarte lengdestreker og i spissen en liten, trekantet, hvit flekk. Bakvingen er gråbrun.

Levevis

Larven utvikler seg på blomsterhodenen av åkerdylle (Sonchus arvensis) og andre storvokste kurvplanter.
De voksne viklerne flyr fra skumringen og utover natten i juli-august, og kommer gjerne til lys. Denne arten finnes helst i og ved dyrket mark da næringsplantene er vanlige åkerugras.

Utbredelse

Arten er utbredt over så godt som hele Europa, og i det nordlige Asia.
I Norge finnes den langs kysten av Øst- og Sørlandet vestover til Rogaland.
Prairie County (Montana)

Historie

Fylket ble grunnlagt 2. februar 1915.
Fandens Keglebane

Fandens Keglebane er en vandreblokk som ligger i Neksø Lystskov sydvest for Nexø på Bornholm. På oversiden av klippeblokken ses innhugget 17 runde fordypninger med buet bunn, såkaldte skåltegn. På slutten av 1800-tallet har stenen fått sitt navn som hentydning dels fordi helleristningene er fra førskristen tid (bronsealderen), dels fordi hullene kan minne om en liten kjeglebane.
Kommunal vei 5466 (Oppland)

Kommunal vei 5466 i Oppland går mellom Lindheim og Kjærringelv i Gjøvik kommune. Veien er 7,6 km lang.
Veien har blitt ommklassifisert fra fylkesvei 159.
Slaget ved Marj Dabiq

Slaget ved Marj Dabiq (arabisk: مرج دابق, Marǧ dābiq; tyrkisk: Mercidabık Muharebesi) i nærheten av Aleppo fant sted den 24. august 1516, og stod mellom Det osmanske rike under sultan Selim I på den ene side, og mamlukkene under sultanen for burdsjitterdynastiet, Al-Asjraf Qansuh al-Ghuri. på den annen. Slaget ble en osmansk seier ettersom sultan al-Ghuri falt.
Under sultan Bayezid IIs herskertid (1481 til 1512) foretok osmanene seriøse anskrengelser mot mamlukkenes innflytelse i det nordlige Syria. Etter gjentatte forutgående provokasjoner ble den lovede støtte fra safavidenes sjah Ismail I til mamlukkene til en alt for stor trussel til at osmanene kunne la være å handle. Trass i al-Ghuris forgjeves bestrebelser for å formidle mellom sultan Selim og sjah Ismail under et besøk i Aleppo formodet Selim I at al-Ghuri hellet alt for sterkt til safavidenes side.
Etter at al-Ghuris ledsagere ble myrdet ble han tydelig oppmerksom på sultan Selims holdning. Dette førte til slaget ved Marj Dabiq führte.
Etter sin seier ble sultan Selim ansett i Aleppo som frigjører fra mamlukkenes harde styre. Ennvidere førte seieren til ay Dyria åpnet seg overfor Det osmanske rike.
Transgen

Et transgen er et kunstig gen. Transgenet er en DNA-bit med syntetisk rekombinant DNA, som blir flettet inn i DNAet i genomet hos en plante eller dyr.
De første mus som ble født etter å ha fått innsatt et transgen ved mikroinjeksjon, kom i ca. 1980.
Synchroidae

Utseende

Avlange biller, middels store, brunlige eller svarte, oversiden fint hårete. Hodet er mer eller mindre trekantet sett ovenfra. Fasettøynene sitter nær bakkanten og er hårete. Pannen er dekket av lange, oppstående hår. Antennene er ganske lange og tynne, trådformede, og består av 11 ledd. Brystskjoldet (pronotum) er mye bredere enn langt, hvelvet, med avrundede sider, fint og litt spredt punktert. Ved roten har det gjerne en kort lengdefure i midten og en avlang grop på hver side. Dekkvingene er langstrakte, bakover langt tilsmalnende, med fine lengdefurer. Beina er ganske tynne og lange. For- og mellomføttene (pro- og mesotarsi) består av fem ledd, bakføttene av fire. Mellom- og bakføttene er svært tynne og minst så lange som leggene (tibiae), det innerste leddet utgjør omtrent halvparten av fotens lengde. Larvene er moderat flattrykte, parallellsidige, lyse på farge og noe blanke, med spredte oppstående hår over hele kroppen. Hodekapselen er stor og kraftig med nokså lange antenner og kraftige kjever (mandibler). Beina er kraftige og middels lange, og det bakerste kroppsleddet bærer et par kraftige, oppoverrettede kroker.
Bell 47

Sivil bruk

Bell 47 var utviklet fra den eksperimentelle Bell 30 fra 1943, og fløy for første gang 8. desember 1945. Det ble i mai 1947 det første helikopteret som ble sertifisert for sivilt bruk. Den første sivile modellen var Bell 47B, den ble fulgt av Bell 47D og Bell 47E, og i 1953 kom Bell 47G som var i produksjon til 1974.

Militær bruk

Det amerikanske flyvåpenet kjøpte 28 helikoptre for evaluering i 1947 som YR-13 og i 1948 ble ytterligere 65 kjøpt som fikk betegnelsen H-13B og navnet «Sioux». Bell H-13 så utstrakt bruk under Koreakrigen og helikopteret har blitt brukt av en rekke flyvåpen verden rundt, noen få er fremdeles i militær tjeneste.

Bruk i Norge

Luftforsvaret fikk 6 Bell 47 D-1 i 1953 og 3 Bell 47 G-3 i 1954. I 1958 ble det anskaffet ytterligere 5 lisensbygde Agusta-Bell 47 J/J-2.
Hallonympha

Utseende

Larvene er korte og brede, med lange , utstående hår. Hodet og det bakerste kroppsleddet er mørkbrune. Dette leddet bærer noen blanke, klubbeformede vedheng.

Levevis

Disse sommerfuglene lever på tropisk savanne.
Larvene til Hallonympha paucipuncta lever på en rekke forskjellige planter (minst 19 arter fra 10 ulike familier), men alltid sammen med maur i slekten Crematogaster som steller og passer på dem.

Utbredelse

Slekten er utbredt i Sør-Amerika.
Valbysteinene

Valbysteinene er en rektangulær steinsetting ved Valby i Tjølling, Larvik kommune, Vestfold. Steinsettingen er inndelt i to «rom», der det ene er markert med store opprette steiner i tre av hjørnene. Arkeologene har ingen sikker forklaring på om det er en hedensk seremonisted eller gravmonument. Den største av de gjenstående bautasteinene måler ca. 230 cm over bakken. Selve steinsettingen er ikke datert, men i nærliggende gravhauger er det gjort funn fra romertiden.
Kvasshovden Opp

Kvasshovden opp er et motbakkeløp som arrangeres av Ulvik Idrottslag.
Løpet ble første gang arrangert i 2008 og ble en stor suksess. I 2009 samlet løpet en rekke kjente idrettsutøvere og totalt mer enn 500 deltakere. Fra 2009 inngikk løpet også i Powerade Norgescup i motbakkeløp.
Løypen starter i Ulvik sentrum ca. 10 meter over havet, og har målgang på toppen av Kvasshovden 1030 meter over havet. Løypa har en lengde på 7,5 km.
I 2011 gjaldt som NM-øvelse i motbakkeløp. I 2014 var løpet en del av norgescupen i motbakkeløp.

NM i bakkeløp for politikere

Konkurransen har et ekstra aspekt ved at det også er uoffisielt Norgesmesterskap i motbakkeløp for politikere. Dette til minne om tidligere stortingspolitiker Hans Vestrheim som gikk fra Ulvik til Oslo på 1800-tallet. Blant andre har Lars Sponheim som tidligere har vært stortingspolitiker fra Ulvik, og som nå er fylkesmann i Hordaland, deltatt i politikerklassen.
Norgesmesterskapet i alpint 1978

Norgesmesterskapet i alpint 1978 var det norske mesterskapet i alpin skiidrett. Mesterskapet ble arrangert på Geilo og Oppdal.
San Andreas Fault Observatory at Depth

San Andreas Fault Observatory at Depth (SAFOD) er en av tre deler av Earthscope prosjektet, finansiert av National Science Foundation sammen med USGS og NASA.  SAFOD er lokalisert like nord for byen Parkfield, California. SAFOD-hullet ble boret ned til et dyp på ~3.4 km i 2004 og 2005 og krysset San Andreas-forkastningen i et område med hyppige Magnitude 2 jordskjelv.
Et formål med dette prosjektet er å montere instrumenter til å samle inn data nær kilden til disse jordskjelvene. I tillegg til at instrumentene ble montert, ble det tatt prøver av bergarter og væsker som vil bli brukt til å analysere endringer i geokjemi og fysikalske egenskaper i forkastningssonen. Prosjektet vil gi bedre forståelse for de prosesser som styrer San Andreas-forkastningen, og det er håp om at utvikling av instrumenter og målemetoder kan gjøre seismologer i stand til å gi jordskjelvvarsel.
Boring vil bli gjennomført i tre faser. Boringen startet sommeren 2004 (Phase 1) da det ble boret ned til et dyp på 1.5 km (~4,500 ft), hvor det ble ble boret et sidehull i en vinkel mot forkastningen. Boringen ble fortsatt sommeren 2005 da San Andreas-forkastningen ble krysset i et dyp på omtrent tre kilometer. Fase tre vil bli utført i 2007 da en 1 km lang kjerne skal hentes opp fra aktive deler av forkastningen. Etter at fase tre er ferdig vil instrumenter plasseres i hullet for å registrere forkasningens oppførsel over tid.
Jia (Yulin)

Jia (kinesisk: 佳县; pinyin: Jiā Xiàn) er et fylke i provinsen Shaanxi i Folkerepublikken Kina. Det ligger under byprefekturet Yulin.
Fylket hadde 236 824 innbyggere i 1999.

Kulturminner

Baiyunshantempelet (Baiyunshan miao, 白云山庙) og Shiluoluoshan-funnstedet (Shiluoluo shan yizhi, 石摞摞山遗址) er oppførte på Folkerepublikken Kinas liste over kulturminner.
Revolution 1776

Popularitet og økonomi

Revolution 1776 ble en stor fiasko i USA. Den innbrakte bare $358 574 i USA.
Produksjonskostnadene var på £19 millioner.

Anmelderne

Den ble svært dårlig mottatt av anmelderne, noe som gjenspeiles i at den bare har fått 10 % på Rotten Tomatoes. Leonard Maltin gav den BOMB, som er hans laveste gradering.
Per Haddal i Aftenposten gav den hard medfart og skrev blant annet at: «I lett lidende tilstand tumler man ut av kinoen efter å ha gjennomlevet "Revolution 1776" , den norskbritiske samproduksjon som skulle ha gitt startskuddet for en ny fremtid også for vårt hjemlige filmliv. Det er vel heller blitt et vådeskudd, iallfall har man sett en film med store hull i sammenhengen, uten humør og pompøs inntil det stivbente. Til tider direkte parodisk og iallfall pinlig.» VG gav den terningkast tre, mens både Dagbladet og Arbeiderbladet gav den terningkast én.

Innspilling

Deler av filmen ble innspilt på Vestlandet.
Odes Bajsultanov

Odes Khasaevitsj Bajsultanov (russisk: Одес Хасаевич Байсултанов; født 17. januar 1965 i Belerotsje i Tsjetsjenia) er en tsjetsjensk politiker. Han har siden 2007 vært den tsjetsjenske delrepublikkens statsminister.
Basjultanov har eksamen fra Groznyj statsuniversitet (matematisk-fysisk fakultet) i 1994. 
Basjultanov er fetter av president Ramzan Kadyrov og har hatt verv og stillinger i det pro-russiske statsapparatet siden 2003.
Tony-prisen for beste musikal

Vinnere og nominerte

† vant Pulitzerprisen for drama
██ markerer vinneren
International Network for the Availability of Scientific Publications

International Network for the Availability of Scientific Publications (INASP) er en organisasjon som arbeider for å tilgjengeliggjøre vitenskapelig informasjon og kunnskap. Det ble grunnlagt i 1992 av International Council for Science, og innlemmet som en britisk veldedighetsorganisasjon i 2004. INASPs siste arbeidsfokus har vært Programme for the Enhancement of Research Information (PERii), hvis mål er å bistå forskning og tilgjengeliggjøring av informasjon i utviklingsland.
Hektar

Hektar (forkortet ha) er en SI-godkjent metrisk enhet for måling av areal, tilsvarende 10 000 kvadratmeter eller 100 ar. 
Hundre hektar tilsvarer én kvadratkilometer, og én hektar tilsvarer følgelig én hundredels kvadratkilometer. Én hektar tilsvarer også 2,47 acre, og én acre tilsvarer 0,40469 hektar (4,0469 dekar).
Hektar er ikke en SI-enhet, men godkjent for bruk med SI.

Etymologi

Ordet «hektar» kommer av fransk hectar, som igjen bygger på hecto- (av gresk hekatón, «hundre»), og are, «ar» (av latin area, «åpen plass»).

Bruk

Hektar benyttes til å angi størrelse på landområder. Hektar brukes, sammen med dekar, særlig til å angi størrelse på skog, landbrukseiendommer og tomter.

Konvertering

1 hektar = 10 000 m²

1 hektar = 100 ar

1 hektar = 10 dekar

1 hektar = 10 mål (gjelder mål i dagligtale. Opprinnelig var et mål (før 1875) lik 984,34 kvadratmeter).

100 hektar = 1 kvadratkilometer
Ettersom en hektar er 100 meter ganger 100 meter, som er lik én hm (hektometer) ganger én hm, er én hektar lik én kvadrathektometer.
Lulach av Skottland

Liv og virke

Lulach var sønn av Gruoch fra hennes første ekteskap med Gille Coemgáin, mormaer av Moray, og således stesønn av kong Macbeth (Mac Bethad mac Findláich). Etter slaget ved Lumphanan den 15. august 1057, hvor Macbeth ble drept, plasserte kongens tilhengere Lulach på den skotske tronen. Han er den første kongen av Skottland hvor det er bevart detaljer av kroningsseremonien.
Lulach synes å ha vært en svak konge, en mann forfremmet over sitt kompetansenivå, noe hans nedsettende tilnavn indikerer. Han styrte i kun noen måneder før han ble myrdet og tronen overtatt av Malcolm III (Máel Coluim mac Donnchada), noe som ble forløperen skotsk-normanniske tidsalder.
Lulachs sønn Máel Snechtai ble mormaer av Moray, mens Óengus av Moray var sønn av en datter av Lulach.
Det er antatt at Lulach ble gravlagt på sankt Columbas hellige øya Iona i eller rundt klosteret, slik tidligere skotske konger ble det, men den nøyaktige posisjonen til graven er ukjent.
Vest-Agder Distriktslag for Idrett

Vest-Agder Distriktslag for Idrett (stiftet 25. april 1919) var et organisasjonsledd under Norges Landsforbund for Idrett 
og et fellesorgan for idrett i Vest-Agder i perioden 1919-1940.
Sørlandets Idrætskrets, stiftet 22. april 1917, regnes som forløperen til Vest-Agder Distriktslag for Idrett og Vest-Agder Idrettskrets, selv om enkelte ting tyder på at dette egentlig var en friidrettskrets.
Vest-Agder Distriktslag for Idrett ble så dannet sammen med 20 andre distriktslag i 1919. I 1945 ble distriktslaget slått sammen med Vest-Agder Arbeideridrettskrets til Vest-Agder Idrettskrets.